ai4bharat/Pralekha huggingface dataset:
নারীওশিশুবিকাশমন্ত্রক
নারী ক্ষমতায়ন
নয়াদিল্লি, ১১ জুলাই, ২০১৯
সারা দেশে নারীদের ক্ষমতায়নের জন্য নারী ও শিশুবিকাশ মন্ত্রক বিভিন্ন কর্মসূচি রূপায়ণ করছে। প্রধান প্রধান কর্মসূচিগুলি হল :
Ø মহিলা শক্তি কেন্দ্র : ছাত্রী স্বেচ্ছাসেবীদের যুক্ত করে সামাজিক কাজে অংশগ্রহণের মাধ্যমে গ্রামীণ মহিলাদের ক্ষমতায়ন করা হবে।
Ø স্বধার গৃহ : কোন দুর্ভাগ্যজনক পরিস্থিতির শিকার যেসব মহিলা, তাঁদের পুনর্বাসনের জন্য সংস্থাগত সহায়তা দেওয়া।
Ø উজ্জ্বলা : এই কর্মসূচির লক্ষ্য মহিলা এবং শিশু পাচার রোধ করা, উদ্ধার হওয়া মহিলাদের সুরক্ষার বন্দোবস্ত করা এবং তাঁদের পুনর্বাসনের ব্যবস্থা করা। এর পাশাপাশি, সমাজের মূলস্রোতে তাঁদের ফেরানোর জন্য পদক্ষেপ নেওয়া হয়। কোন কোন ক্ষেত্রে অন্য দেশ থেকে পাচার হওয়া মহিলাদের স্বদেশে ফিরিয়ে দেওয়ারও ব্যবস্থা করা হয়।
Ø কর্মরতা মহিলাদের হস্টেল : এর লক্ষ্য, কর্মরতা মহিলাদের জন্য সুলভে সুরক্ষিত বসবাসের ব্যবস্থা করা। এইসব হস্টেলে আবাসিকদের সন্তানদের জন্য ডে-কেয়ারের সুযোগও থাকে। মন্ত্রক অসরকারি সংস্থা অথবা রাজ্য সরকারকে এই ধরনের হস্টেল গড়ার জন্য আর্থিক সহায়তা দিয়ে থাকে।
Ø বেটি বাঁচাও, বেটি পড়াও : এই কর্মসূচিটি মহিলা ও শিশুবিকাশ, স্বাস্থ্য ও পরিবারকল্যাণ এবং মানবসম্পদ উন্নয়ন মন্ত্রক – এই তিন মন্ত্রকের যৌথ উদ্যোগে মহিলাদের বিশেষ কয়েকটি জেলায় শিক্ষার বন্দোবস্ত এবং প্রসূতি ও সন্তানসম্ভবাদের জন্য কল্যাণমূলক কর্মসূচি ও সেই সম্পর্কে সচেতনতা বৃদ্ধির জন্য পদক্ষেপ নেওয়া হয়। এই কর্মসূচির মূল লক্ষ্যটি হল লিঙ্গ বৈষম্য দূর করা, শিশুকন্যাদের রক্ষা করা এবং তাদের জন্য শিক্ষার বন্দোবস্ত করা।
Ø ওয়ান স্টপ সেন্টার : এই কর্মসূচির মাধ্যমে হিংসার শিকার মহিলাদের পুলিশ, চিকিৎসা, আইন, মানসিক চিকিৎসা এবং সাময়িক আশ্রয় সহ বিভিন্ন ধরনের সহায়তা বা পরিষেবা দেওয়া হয় একটি জায়গা থেকে। এর জন্য খরচ নির্বাহ করা হয় ‘নির্ভয়া’ তহবিলের মাধ্যমে।
Ø মহিলাদের জন্য হেল্পলাইন : এই কর্মসূচিটি রূপায়িত হয়ে আসছে ২০১৫-র পয়লা এপ্রিল থেকে। ২৪ ঘন্টাই জরুরি বা সাধারণভাবে হিংসার শিকার মহিলাদের জন্য প্রয়োজনীয় ব্যবস্থা নেওয়া হয়। ‘১৮১’ – এই একটিমাত্র নম্বরের সাহায্যে গোটা দেশেই এই সুবিধা দেওয়া হয়।
Ø মহিলা পুলিশ ভলান্টিয়ার : এই কর্মসূচিটি রূপায়িত হয় স্বরাষ্ট্র মন্ত্রকের সাহায্যে। রাজ্য ও কেন্দ্রশাসিত অঞ্চলগুলিতে পুলিশ এবং সমাজের মধ্যে সংযোগ সূত্র হিসেবে মহিলা পুলিশ স্বেচ্ছাসেবকদের ব্যবহার করা হয় এবং দুস্থ মহিলাদের সাহায্য করা হয়।
এছাড়া, নারী ও শিশুবিকাশ মন্ত্রক অন্য কয়েকটি উদ্যোগ নিয়েছে :
· এর আওতায় রাজ্য এবং কেন্দ্রশাসিত অঞ্চলগুলির পুলিশ বাহিনীতে মহিলাদের প্রতিনিধিত্ব বৃদ্ধি করার পরামর্শ দিয়েছে মন্ত্রক। ১৭টি রাজ্য ও কেন্দ্রশাসিত অঞ্চল তাদের পুলিশ বাহিনীতে মহিলাদের জন্য ৩৩ শতাংশ বা তার বেশি সংরক্ষণের ব্যবস্থা করেছে।
· নির্বাচিত মহিলা প্রতিনিধিদের দক্ষতা বৃদ্ধি করা যাতে প্রশাসনিক প্রক্রিয়ায় কার্যকরীভাবে মহিলারা অংশ নিতে সক্ষম হন। ২০১৭-১৮ এবং ২০১৮-১৯-এ সারা দেশে ৩৩,৩৩২ জন নির্বাচিত মহিলা প্রতিনিধিকে প্রশিক্ষণ দেওয়া হয়েছে।
রাজ্যসভায় এক প্রশ্নের লিখিত জবাবে এই তথ্য জানিয়েছেন মহিলা ও শিশুবিকাশ মন্ত্রী শ্রীমতি স্মৃতি জুবিন ইরানি।
CG/AP/DM
(Visitor Counter : 2127
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৯৩ কোটি ৫৩ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৩ কোটি ৯৩ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১০ জুন, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৯৩ কোটি ৫৩ লক্ষ ৫৮ হাজার ৮৬৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৩ কোটি ৯৩ লক্ষ ৮৮ হাজার ৭৫৫টি টিকার ডোজ হাতে রয়েছে।
CG/SS/SB
(Visitor Counter : 88
প্রধানমন্ত্রীরদপ্তর
গীতা জয়ন্তী উপলক্ষে দেশবাসীকে প্রধানমন্ত্রীর শুভেচ্ছা
নয়াদিল্লি, ০৩ ডিসেম্বর, ২০২২
প্রধানমন্ত্রী শ্রী নরেন্দ্র মোদী গীতা জয়ন্তী উপলক্ষে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন,
ভারতামৃত সর্বস্বাং বিষ্ণোর্বক্তাদ্বিনীঃ শ্রীতম।
গীতা গঙ্গোদকং পিত্বা পুনর্জন্ম ন বিদ্যতে।।
“সকল দেশবাসীকে গীতা জয়ন্তী উপলক্ষে শুভেচ্ছা জানাই। শ্রীমদ্ভগবদগীতা যুগ যুগ ধরে মানবজাতিকে পথ দেখিয়ে আসছে। অধ্যাত্ম এবং জীবন দর্শনের সঙ্গে যুক্ত এই মহান গ্রন্থ যুগে যুগে পথ প্রদর্শক হয়ে থাকবে”।
PG/CB/SB
(
স্বরাষ্ট্র মন্ত্রক
কোভিড-১৯ এর চিকিৎসায় যুক্ত চিকিৎসক ও চিকিৎসা কর্মীদের পুলিশি নিরাপত্তা দিতে সব রাজ্য ও কেন্দ্রশাসিত অঞ্চল কে নির্দেশ স্বরাষ্ট্র মন্ত্রকের
নয়াদিল্লি, ১১ এপ্রিল, ২০২০
কোভিড-১৯ এর চিকিৎসার সঙ্গে যুক্ত চিকিৎসক ও চিকিৎসা কর্মীদের হয়রানি ও হেনস্থা রোধে তাদের পর্যাপ্ত পুলিশি নিরাপত্তা দেওয়ার জন্য সব রাজ্য ও কেন্দ্রশাসিত অঞ্চল এবং সংশ্লিষ্ট পুলিশ প্রশাসন কে নির্দেশ দিল কেন্দ্রীয় স্বরাষ্ট্র মন্ত্রক। হাসপাতাল, যে সমস্ত জায়গায় কোভিড-১৯ পজিটিভ রোগী রয়েছে এবং যে সব জায়গায় সংক্রমণের আশঙ্কায় কোয়ারিন্টিন করা হয়েছে সেখানেই এই ব্যবস্থা নেওয়ার নির্দেশ দেওয়া হয়েছে।
কোভিড=১৯ এর স্ক্রিন্নিং করার জন্য চিকিৎসক ও চিকিৎসা কর্মীরা যেখানে যেখানে যাবেন সেখানেও যাতে পুলিশী নিরাপত্তা দেওয়া হয় সেই নির্দেশও দেওয়া হয়েছে।
(CG/SDG
জাহাজচলাচলমন্ত্রক
কেন্দ্রীয় বন্দর, জাহাজ পরিবহণ ও জলপথ মন্ত্রক রো-রো, রো-প্যাক্স এবং ফেরি পরিষেবার নতুন রুট চিহ্নিত করেছে
নয়াদিল্লি, ২১ ডিসেম্বর, ২০২০
কেন্দ্রীয় বন্দর, জাহাজ পরিবহণ এবং জলপথ মন্ত্রক সাগরমালা কর্মসূচির আওতায় উপকূল বরাবর জাহাজ পরিবহণের প্রসারে ধারাবাহিকভাবে গুরুত্ব দিয়ে আসছে।দেশে বন্দর-কেন্দ্রিক উন্নয়নের প্রসারে মন্ত্রকের ফ্ল্যাগশিপ কর্মসূচি হ’ল সাগরমালা। ভারতের দীর্ঘ ৭ হাজার ৫০০ কিলোমিটার উপকূল বরাবর জাহাজ পরিবহণের প্রসারে এই কর্মসূচি রূপায়িত হচ্ছে। একই সঙ্গে, অভ্যন্তরীণ জলপথ ক্ষেত্রের প্রসারেও গুরুত্ব দেওয়া হচ্ছে। মন্ত্রক সম্প্রতি হাজিরা, ওখা, সোমনাথ মন্দির, দিউ, দাহেজ, মুম্বাই/জেএনপিটি, জামনগর, কোচি, ঘোঘা, গোয়া, মুন্দ্রা ও মান্ডভি সহ ৬টি আন্তর্জাতিক রুটকে জাহাজ পরিবহণের জন্য চিহ্নিত করেছে। নতুন এই জলপথগুলি ৪টি আন্তর্জাতিক গন্তব্যের সঙ্গে যুক্ত হবে। এগুলি হ’ল – বাংলাদেশের চট্টগ্রাম, পূর্ব আফ্রিকার সেশেলস্ ও মাদাগাস্কার এবং শ্রীলঙ্কার জাফনা। ভারতের উপকূল লাগোয়া বড় বন্দর নগরীগুলির সঙ্গে অভ্যন্তরীণ জলপথের মাধ্যমে নতুন এই রুটগুলি দিয়ে ফেরি পরিষেবা শুরু হবে।
সাগরমালা ডেভেলপমেন্ট কোম্পানি লিমিটেডের মাধ্যমে মন্ত্রক রো-রো, রো-প্যাক্স এবং ফেরি পরিষেবা চালু করতে বিভিন্ন সংস্থাকে উৎসাহ দিয়ে আসছে। সম্প্রতি মন্ত্রক হাজিরা ও ঘোঘার মধ্যে রো-প্যাক্স ফেরি পরিষেবা সাফল্যের সঙ্গে চালু করেছে। এই পরিষেবা শুরু হওয়ার ফলে ঘোঘা ও হাজিরার মধ্যে সড়ক পথে দূরত্ব ৩৭০ কিলোমিটার থেকে কমে ৯০ কিলোমিটার এবং যাত্রা সময় ১০-১২ ঘন্টা কমে প্রায় ৫ ঘন্টা হয়েছে। এমনকি, যাত্রাপথ ও সময় সাশ্রয় হওয়ার ফলে দৈনিক প্রায় ৯ হাজার লিটার জ্বালানী খরচ বাঁচছে।
হাজিরা ও ঘোঘার মধ্যে সফল এই জলপথ পরিবহণের বিষয়টিকে বাণিজ্যিক মডেল হিসাবে তুলে ধরে মন্ত্রক জলপথ পরিবহণ ক্ষেত্রে নতুন রুট চিহ্নিত করে বেসরকারি সংস্থাগুলিকে পরিবহণে উৎসাহ দিয়ে আসছে। উপকূল বরাবর/অভ্যন্তরীণ জলপথ দিয়ে পরিবহণের বিকল্প ও সুস্থায়ী পন্থার প্রসার ঘটাতে মন্ত্রক এই উদ্যোগ নিয়েছে।
সাগরমালা ডেভেলপমেন্ট কোম্পানি নতুন জলপথগুলিতে প্রয়োজন-ভিত্তিতে সহায়তা দেবে। সেই সঙ্গে, বেসরকারি সংস্থাগুলিকে পরিষেবা চালু করতেও সুবিধা দেওয়া হবে। সরকারি ও কর্তৃপক্ষের কাছ থেকে পরিষেবা শুরু করার ক্ষেত্রেও দ্রুত অনুমোদন ব্যবস্থা ইতিমধ্যেই কার্যকর হয়েছে।
জাহাজচলাচলমন্ত্রক
ভারতের বন্দরগুলিতে করোনা ভাইরাসের প্রভাব
নতুন দিল্লি, ২৩ মার্চ ২০২০
পণ্যবাহী জাহাজের ওপর করোনা ভাইরাসের কোনও প্রভাব পড়েনি। তবে স্বাস্থ্য ও পরিবার কল্যাণ মন্ত্রক থেকে নির্দেশিকা জারি করা হয়েছে যে বিদেশী জাহাজগুলিকে ৩১ মার্চ, ২০২০ পর্যন্ত ভারতীয় বন্দরে প্রবেশ করতে দেওয়া হবে না।
জাহাজ মন্ত্রক সাধারন যাত্রী ও ক্রুজ যাত্রীদের জন্য বিভিন্ন বন্দরে সময়ে সময়ে বেশ কিছু নির্দেশিকা জারি করে, এতে বন্দর কর্তৃপক্ষ ও যাত্রীদের সচেতনতার লক্ষ্যে অবতরনের পর যাত্রীদের পরীক্ষার জন্য থার্মাল স্ক্যানার স্থাপন, সুরক্ষা সরঞ্জাম ও পর্যাপ্ত পরিমাণ N 95 মাস্কের যোগানের বিষয়টির ওপর জোর দেওয়া হয়। এছাড়া জাহাজ মন্ত্রকের আওতায় থাকা বেশ কিছু বন্দরে কয়েকটি প্রশাসনিক ব্যবস্থা নেওয়া হয়েছে যেমন- নজরদারি ভেসেলের ব্যবস্থা, যাত্রী ও জাহাজ কর্মীদের জন্য SOP গঠন, বন্দর নিষিদ্ধ এলাকার বাইরে যাওয়ার সমায় থার্মাল স্ক্যানিং, বন্দরের হাসপাতালগুলিতে আইসোলেশন ওয়ার্ড তৈরী, বন্দর ও বন্দরের হাসপাতাল গুলিতে যে LED ডিসপ্লের মধ্যে দিয়ে IEC কার্যক্রমের ব্যবস্থা করা হয়েছে তা বৈদ্যুতিন ও মুদ্রণ মাধ্যমে প্রচার প্রভৃতি।
স্বাস্থ্য ও পরিবার কল্যাণ মন্ত্রকের নির্দেশ অনুসারে বন্দরে পৌঁছানো জাহাজের পরিস্থিতি, জাহাজকর্মী ও যাত্রীদের স্ক্রিনিং -এর তথ্যাদি সংগ্রহ করে মন্ত্রীপরিষদের সচিবালয়ে E – সমীক্ষা পোর্টালে প্রতিদিন আপলোড করা হচ্ছে। গত ১৮ মার্চ, ২০২০ পর্যন্ত ৫৫৯ টি জাহাজের ২,৫৩৯৪ জন যাত্রী ও কর্মীকে স্ক্যান করা হয়েছে। বন্দর হাসপাতালগুলির আইসোলেশন ওয়ার্ড প্রস্তুত রাখতে নির্দেশ দেওয়া হয়েছে।
আজ রাজ্যসভায় জাহাজচলাচল প্রতিমন্ত্রী  শ্রী মনসুখ মান্ডভিয়া এক লিখিত জবাবে এ তথ্য জানান।
(CG/TG
প্রতিরক্ষামন্ত্রক
বিশ্ব পরিবেশ দিবস ২০২১
নতুন দিল্লি, ০৫ জুন, ২০২১
ভারতীয় নৌবাহিনী পরিবেশ সুরক্ষায় এবং সবুজায়নের লক্ষ্যে প্রতিশ্রুতিবদ্ধ। সমুদ্রের অভিভাবক হিসেবে নৌবাহিনীর বহু জাহাজ, ডুবো জাহাজ এবং বিমান বাহিনী কাজ করে চলেছে। ভারতীয় নৌবাহিনী পরিবেশ সুরক্ষায় পথ নির্দেশিকার লক্ষ্যে ‘সবুজ পদক্ষেপের সঙ্গে নীল জল অভিযান’ গ্রহণ করেছে।
কোভিড বিধি ও সামাজিক দূরত্ব মেনে ভারতীয় নৌবাহিনী যথাযথভাবে এবছরের বিশ্ব পরিবেশ দিবস উদযাপন করেছে। ৩০ হাজার চারা গাছ রোপন করা হয়েছে। এবছরের বিশ্ব পরিবেশ দিবসের বিষয় ভাবনা হলো বাস্তু তন্ত্রের পুনরুদ্ধার। এই বিষয় ভাবনাকে সামনে রেখে নৌ বাহিনী উপকূল অঞ্চলে চারাগাছ রোপন, ম্যানগ্রোভ পুনরুদ্ধার সহ একাধিক ক্ষেত্রে জোর দিয়েছে। এছাড়াও ভারতীয় নৌ বাহিনী বিভিন্ন সময়ে স্বচ্ছতা অভিযানেও সামিল হয়েছে। জীবাশ্ম জ্বালানির ওপর নির্ভরতা হ্রাসে বিশেষ জোর দিয়েছে তারা। নৌ বন্দরে তেল ছড়িয়ে পড়া রুখতে পরিবেশ বান্ধব সামদ্রিক জৈব প্রতিকারমূলক ব্যবস্থাপনা গ্রহণে এগিয়ে এসেছে। বিশ্ব উষ্ণায়ন হ্রাসে সামিল হয়েছে ভারতীয় নৌবাহিনী।
CG/SS/SKD
(Visitor Counter : 154
নতুনওপুনর্নবীকরণযোগ্যজ্বালানিমন্ত্রক
পুনর্নবীকরণযোগ্য শক্তিক্ষেত্রে ভারত-বাহরিন যৌথ কর্মীগোষ্ঠীর প্রথম বৈঠক
নয়াদিল্লি, ৫ ফেব্রুয়ারি, ২০২১
পুনর্নবীকরণযোগ্য শক্তিক্ষেত্রে ভারত ও বাহরিনের মধ্যে যৌথ কর্মীগোষ্ঠীর প্রথম বৈঠক বৃহস্পতিবার ভার্চ্যুয়াল পদ্ধতিতে অনুষ্ঠিত হয়েছে। বৈঠকে বাহরিনের প্রতিনিধিত্ব করেন সে দেশের সুস্থায়ী শক্তি কর্তৃপক্ষের প্রেসিডেন্ট ডঃ আব্দুল হুসেন বিন আলি মির্জা। ভারতীয় প্রতিনিধিদলের নেতৃত্ব দেন মন্ত্রকের যুগ্ম সচিব শ্রী দীনেশ দয়ানন্দ জগদলে। বৈঠকে বাহরিনে নিযুক্ত ভারতের রাষ্ট্রদূত শ্রী পীযূষ শ্রীবাস্তব যোগ দেন।
পুনর্নবীকরণযোগ্য শক্তিক্ষেত্রে দ্বিপাক্ষিক সহযোগিতার প্রসারে ২০১৮-র জুলাইতে ভারত ও বাহরিনের মধ্যে একটি সমঝোতাপত্র স্বাক্ষরিত হয়। দুই দেশের মধ্যে গতকালের বৈঠক অত্যন্ত ফলপ্রসূ হয়েছে। উভয় পক্ষই বৈঠকে জলবায়ু পরিবর্তনের সমস্যা মোকাবিলায় পুনর্নবীকরণযোগ্য শক্তিক্ষেত্রের গুরুত্বের ওপর জোর দেয়। পুনর্নবীকরণযোগ্য শক্তিক্ষেত্রে সংশ্লিষ্ট দেশের সরকারের পক্ষ থেকে গৃহীত বিভিন্ন উদ্যোগ ও ভবিষ্যৎ কর্মপরিকল্পনাগুলির পাশাপাশি সম্ভাব্য সুযোগ কাজে লাগানোর ব্যাপারেও উভয় পক্ষের মধ্যে আলোচনা হয়েছে। এই প্রেক্ষিতে ভারত ও বাহরিন বেসরকারি সংস্থা সহ পুনর্নবীকরণযোগ্য শক্তিক্ষেত্রে দক্ষতা বৃদ্ধিতে পারস্পরিক সহযোগিতা আরও বাড়াতে সম্মত হয়েছে। এছাড়াও, সৌরশক্তি, বায়ুশক্তি ও দূষণমুক্ত হাইড্রোজেন উৎপাদনের ক্ষেত্রেও গুরুত্ব দেওয়া হয়েছে। স্থির হয়েছে, যৌথ কর্মগোষ্ঠীর পরবর্তী বৈঠকের দিনক্ষণ উভয় দেশের কূটনৈতিক পর্যায়ে আলাপ-আলোচনার মাধ্যমে চূড়ান্ত হবে।
স্বরাষ্ট্র মন্ত্রক
সাইবার নিরাপত্তার জন্য অত্যাধুনিক কেন্দ্র
নতুন দিল্লি, ৬ এপ্রিল, ২০২২
ভারতীয় সংবিধানের সপ্তম তপশিল অনুসারে পুলিশ এবং 'পাবলিক অর্ডার' হল রাজ্যের বিষয় । সাইবার অপরাধের মোকাবিলা করার জন্য প্রাথমিকভাবে পর্যাপ্ত পরিকাঠামোগত সুবিধার ব্যবস্থা, অত্যাধুনিক প্রযুক্তির সরঞ্জাম, কর্মী ও পুলিশ কর্মীদের প্রশিক্ষণের বিষয়ে দায়িত্ব বর্তায় রাজ্য/কেন্দ্রশাসিত অঞ্চলগুলির উপর। কেন্দ্রীয় সরকার আইন প্রয়োগকারী সংস্থা গুলির ক্ষমতা বৃদ্ধির জন্য বিভিন্ন প্রকল্পের মাধ্যমে রাজ্য সরকারগুলিকে সাহায্য করে থাকে ।
সাইবার অপরাধ মোকাবিলা করার ব্যবস্থাকে শক্তিশালী করার জন্য কেন্দ্রীয় সরকার একাধিক পদক্ষেপ নিয়েছে । দেশে সমস্ত ধরণের সাইবার অপরাধ মোকাবিলা করার জন্য স্বরাষ্ট্র মন্ত্রক ‘ভারতীয় সাইবার ক্রাইম কোঅর্ডিনেশন সেন্টার’ তৈরি করেছে । এর অঙ্গ হিসেবে নতুন দিল্লির দ্বারকায় দেশীয় প্রযুক্তিতে জাতীয় সাইবার ফরেন্সিক পরীক্ষাগার তৈরি করা হয়েছে, যাতে রাজ্য/কেন্দ্রশাসিত অঞ্চলগুলির অধীনে থানায় তদন্তকারী আধিকারিকদের দ্রুততার সঙ্গে সাইবার ফরেন্সিক সহায়তা দেওয়া যায় । এই ভারতীয় সাইবার ক্রাইম কোঅর্ডিনেশন সেন্টারের আওতায় ‘সিওয়াইট্রেন’ শীর্ষক পোর্টাল তৈরি করা হয়েছে । সাইবার অপরাধের তদন্ত, ফরেন্সিক, প্রসিকিউশন ইত্যাদি ক্ষেত্রে পুলিশ আধিকারিক/তদন্তকারী আধিকারিকদের দক্ষতা বৃদ্ধির জন্য এখানে অনলাইন পাঠ্যক্রম চালু করা হয়েছে । ইতিমধ্যেই রাজ্য/কেন্দ্রশাসিত অঞ্চলগুলি থেকে ১২,৫০০-র বেশি পুলিশ আধিকারিক এতে নাম নথিভুক্ত করেছেন এবং এই পোর্টালের মাধ্যমে ৩০৫০টির বেশি শংসাপত্র দেওয়া হয়েছে । পাশাপাশি ভারতীয় সাইবার ক্রাইম কোঅর্ডিনেশন সেন্টারের অঙ্গ হিসেবে www.cybercrime.gov.in নামে একটি জাতীয় সাইবার ক্রাইম অভিযোগ দায়ের পোর্টালের সূচনা করা হয়েছে । এমনকি এই ভারতীয় সাইবার ক্রাইম কোঅর্ডিনেশন সেন্টারের আওতায় আর্থিক জালিয়াতির বিরুদ্ধে নাগরিকদের অভিযোগ জানানো ও পরিচালন ব্যবস্থাপনার সূচনা করা হয়েছে । এমনকি সাইবার অপরাধ মোকাবিলায় ৭টি যৌথ সমন্বয়কারী দল গঠন করা হয়েছে । স্বরাষ্ট্র মন্ত্রক ‘পুলিশের আধুনিকীকরণের জন্য রাজ্যগুলিকে সহায়তা’ প্রকল্পের আওতায় রাজ্য সরকারগুলিকে অত্যাধুনিক অস্ত্র কেনা, প্রশিক্ষণ, অত্যাধুনিক যোগাযোগ ও ফরেন্সিক সরঞ্জামের ব্যবস্থা ইত্যাদি ক্ষেত্রে আর্থিক সহায়তা দিয়ে থাকে । ২০১৮-১৯, ২০১৯-২০ এবং ২০২০-২১-এই শেষ তিন অর্থবর্ষের এই প্রকল্পের আওতায় রাজ্য সরকারগুলিকে ১৬৫৩.২০ কোটি টাকা কেন্দ্রীয় আর্থিক সহায়তা দেওয়া হয়েছে । মহিলা ও শিশুদের বিরুদ্ধে সাইবার অপরাধ রোধ প্রকল্পের আওতায় স্বরাষ্ট্র মন্ত্রক রাজ্য সরকারগুলিকে ৯৯.৮৯ কোটি টাকা আর্থিক সহায়তা দিয়েছে । পশ্চিমবঙ্গ সহ ২৮টি রাজ্য/কেন্দ্রশাসিত অঞ্চলে সাইবার ফরেন্সিক-তথা প্রশিক্ষণ – পরীক্ষাগার তৈরি করা হয়েছে ।
রাজ্য সভায় আজ এক প্রশ্নের লিখিত উত্তরে এই তথ্য দিয়েছেন কেন্দ্রীয় স্বরাষ্ট্র প্রতিমন্ত্রী শ্রী অজয় কুমার মিশ্র ।
CG/SS/RAB
(Visitor Counter : 128
পরিসংখ্যানএবংকর্মসূচিরূপায়ণমন্ত্রক
আনুষ্ঠানিকভাবে কর্মসংস্থানের সম্ভাবনা- ভারতে পে রোল সংক্রান্ত প্রতিবেদন
নয়াদিল্লী, ২৫ নভেম্বর, ২০২০
পরিসংখ্যান ও কর্মসূচি রূপায়ণ মন্ত্রকের রাষ্ট্রীয় পরিসংখ্যান দপ্তর  দেশের কর্মসংস্থান সংক্রান্ত সম্ভাবনার ওপর সংবাদ বিজ্ঞপ্তি প্রকাশ করেছে। ২০১৭র সেপ্টেম্বর থেকে ২০২০র সেপ্টেম্বর পর্যন্ত প্রাপ্ত প্রশাসনিক তথ্যের ওপর ভিত্তি করে এটি তৈরি করা হয়েছে। বাছাই করা কয়েকটি সরকারি সংস্থার বিভিন্ন কর্মসূচির মূল্যায়ণের মাধ্যমে মন্ত্রক এটি তৈরি করেছে।
এই বিজ্ঞপ্তিটি দেখার জন্য নিচের লিঙ্কে ক্লিক করুন-
Payroll.pdf
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণ ১৯০ কোটি ৫০ লক্ষ ছাড়িয়েছে
১২-১৪ বছর বয়সীদের ৩ কোটি ৬ লক্ষেরও বেশি টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা কমে আজ ১৯ হাজার ৬৩৭ হয়েছে
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ২৮৮
জাতীয় স্তরে সুস্থতার হার বর্তমানে ৯৮.৭৪ শতাংশ
সাপ্তাহিক-ভিত্তিতে আক্রান্তের হার ০.৭৯ শতাংশ
নয়াদিল্লি, ১০ মে, ২০২২
সকাল ৭টা পর্যন্ত পাওয়া তথ্যানুযায়ী, দেশে মোট টিকাকরণের সংখ্যা ১৯০ কোটি ৫০ লক্ষ ৮৬ হাজার ৭০৬ ছাড়িয়েছে।
১২-১৪ বছর বয়সীদের টিকাকরণ গত ১৬ই মার্চ থেকে শুরু হয়েছে। এখনও পর্যন্ত বয়ঃসন্ধিকালীন ছেলেমেয়েদের ৩ কোটি ৬ লক্ষ ৯৯ হাজার ৩১টি কোভিড-১৯ টিকার প্রথম ডোজ দেওয়া হয়েছে। একইভাবে, গত ১০ই এপ্রিল থেকে ১৮-৫৯ বছর বয়সীদের কোভিড-১৯ প্রিকশন ডোজ দেওয়া শুরু হয়েছে।
আজ সকাল ৭টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০৫,৮৭৬
১,০০,২৫,৫২৩
৪৯,৪৯,৫৯৬
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,১৭,৩৬
১,৭৫,৫৭,২১৮
৭৯,৭৯,৪০০
|
|
১২-১৪ বছর বয়সী
|
|
প্রথম ডোজ
দ্বিতীয় ডোজ
|
|
৩,০৬,৯৯,৩১
১,০২,৪৭,৯২৬
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৮৭,৭৫,৭৪৯
৪,৩৩,২৬,৩৯৬
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
৫৫,৬৩,৮,৫১২
৪৮,২৪,৮৭,৬১৯
৩,২,৬৮৬
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
২০,৩০,৬৮,৭৬২
১৮,৯০,৯১,৫৬৫
৮,৩৫,২৪০
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬৯,৭২,৮১৮
১১,৭৮,৪১,৯৪৪
১,৫৭,৮৩,৮০৯
|
|
|
|
প্রিকশন ডোজ
|
|
২,৯৮,৬০,৭৩১
|
|
মোট
|
|
|
|
১,৯০,৫০,৮৬,৭০৬
দেশে সুস্পষ্টভাবে করোনায় আক্রান্তের সংখ্যা বর্তমানে ১৯ হাজার ৬৩৭ হয়েছে, যা মোট আক্রান্তের ০.০৫ শতাংশ।
একইভাবে, জাতীয় স্তরে সুস্থতার হার বর্তমানে ৯৮.৭৪ শতাংশ। দেশে গত ২৪ ঘণ্টায় সুস্থ হয়েছেন ৩ হাজার ৪৪ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৫ লক্ষ ৬৩ হাজার ৯৪৯।
দেশে গত ২৪ ঘণ্টায় নতুন করে আক্রান্ত হয়েছেন ২ হাজার ২৮৮ জন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৪ লক্ষ ৮৪ হাজার ৮৪৩টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৮৪ কোটি ১৫ লক্ষ ১৪ হাজার ৭০১।
সাপ্তাহিক-ভিত্তিতে আক্রান্তের হার বর্তমানে ০.৭৯ শতাংশ। একইভাবে, দৈনিক আক্রান্তের হার দাঁড়িয়েছে ০.৪৭ শতাংশ।
CG/SS/SB
প্রধানমন্ত্রীরদপ্তর
প্রধানমন্ত্রী নানিয়াং প্রযুক্তি বিশ্ববিদ্যালয় পরিদর্শন করেছেন
নয়াদিল্লি, ১ জুন, ২০১৮
প্রধানমন্ত্রী শ্রী নরেন্দ্র মোদী আজ সিঙ্গাপুরে নানিয়াং প্রযুক্তি বিশ্ববিদ্যালয় পরিদর্শন করেন। তিনি বিশ্ববিদ্যালয়ের ছাত্রছাত্রীদের সঙ্গে এক আলাপচারিতায় তাঁদের বেশ কিছু প্রশ্নের উত্তর দেন। ‘একুশ শতকে এশিয়ার সামনে চ্যালেঞ্জ’ বিষয়ে এক প্রশ্নের জবাবে প্রধানমন্ত্রী বলেন, প্রায়ই শোনা যায় যে একুশ শতক এশিয়ার শতক। তিনি বলেন, আমাদের নিজেদের ওপর আস্থা থাকা বিশেষভাবে প্রয়োজন এবং এটাও জানা প্রয়োজন যে এবার আমাদের সময় এসেছে। প্রধানমন্ত্রী বলেন, আমাদের সময়ের দাবি মেনে উঠে দাঁড়াতে হবে এবং নেতৃত্ব হাতে নিতে হবে।
প্রধানমন্ত্রী, সাম্প্রতিক চিন সফরে গিয়ে সে দেশের রাষ্ট্রপতি সি জিন পিং-এর সঙ্গে তাঁর সাক্ষাৎকারের প্রসঙ্গ তোলেন। তিনি বলেন যে, রাষ্ট্রপতি সি জিন পিং-কে তিনি একটি নথি দিয়েছেন। তাতে দেখা যাচ্ছে যে, বিগত ২,০০০ বছরের মধ্যে প্রায় ১,৬০০ বছর ধরে ভারত এবং চিন যৌথভাবে বিশ্বের মোট অভ্যন্তরীণ উৎপাদনের ৫০ শতাংশেরও বেশি অংশীদার ছিল। এই কৃতিত্ব কোনরকম বিরোধ ছাড়াই অর্জিত হয়েছিল। প্রধানমন্ত্রী বলেন, আমাদের বিরোধ ছাড়াই যোগাযোগ বৃদ্ধির ওপর জোর দিতে হবে।
অন্য এক প্রসঙ্গে প্রধানমন্ত্রী বলেন যে, সুপ্রশাসনের ক্ষেত্রে মহাকাশ প্রযুক্তির এক প্রধান ভূমিকা রয়েছে। এই প্রযুক্তি সাধারণ মানুষের জীবন দারুণভাবে উন্নত করে তুলতে পারে। মহাকাশ প্রযুক্তি আমাদের উন্নয়ন পরিকাঠামোর যথাযথ মানচিত্র তৈরিতে বিশেষ সহায়তা করে, যেমন কোথায় আমাদের স্কুল দরকার, কোথায় সড়ক আর কোথায়ই বা হাসপাতাল প্রয়োজন তা এই প্রযুক্তি ব্যবহার করে আমরা জানতে পারি।
ঐতিহ্য এবং বিশ্বায়নের মধ্যে সামঞ্জস্য বিধান বিষয়ে এক প্রশ্নের জবাবে প্রধানমন্ত্রী বলেন যে, মানবজাতি উদ্ভাবনের মধ্য দিয়েই যুগের পর যুগ ধরে এগিয়ে চলেছে এবং নৈতিকতা ও মানবিক মূল্যবোধেরও এক্ষেত্রে অবদান রয়েছে। তিনি বলেন, প্রযুক্তি মানুষের সৃজনশীলতাকে সাহায্য করছে। বিভিন্ন সামাজিক গণমাধ্যম লক্ষ লক্ষ মানুষকে তাঁদের মত প্রকাশের অধিকার দিয়েছে।
চতুর্থ শিল্প বিপ্লবের যুগে অন্তর্ভুক্ত বৃদ্ধি সুনিশ্চিত করা প্রসঙ্গে প্রধানমন্ত্রী বলেন যে, বর্তমানের ‘ডিসরাপশন’ নামে অভিনব যে প্রযুক্তির কথা শোনা যাচ্ছে, তার অর্থ কিন্তু ধ্বংস নয়। তিনি বলেন, প্রযুক্তি মানুষের ক্ষমতায়ন করে এবং প্রযুক্তি-নির্ভর সমাজ সামাজিক প্রতিবন্ধকতার বেড়া ভেঙে দেয়। তবে, এই প্রযুক্তিকে সুলভ এবং ব্যবহারকারীদের উপযোগী করে তুলতে হবে বলে তিনি অভিমত প্রকাশ করেন। শ্রী মোদী বলেন যে, মানুষ এক সময় কম্পিউটার নিয়ে সন্দিহান ছিল। কিন্তু কম্পিউটার আমাদের জীবনে রূপান্তর আনার ক্ষেত্রে বিশেষ সহায়ক ভূমিকা নিয়েছে।
CG/PB/DM/…
(Visitor Counter : 52
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা ২০২২-২৩ বিপণন মরশুমে রবি শস্যের ন্যূনতম সহায়ক মূল্য বাড়িয়েছে
ন্যূনতম সহায়ক মূল্য বৃদ্ধির ফলে শস্যের ক্ষেত্রে বৈচিত্র্যকরণ বাড়বে
গম, রাই সরষে ও সরষে সহ মুসুর ডাল, ছোলা, বার্লি ও কুসুম উৎপাদন খরচের তুলনায় কৃষকদের আরও বেশি ন্যায্য মূল্য পাওয়ার সম্ভাবনা
তৈল বীজ, ডাল ও মোটা জাতীয় দানা শস্যের ক্ষেত্রে ন্যূনতম সহায়ক মূল্য নির্ধারণ করা হয়েছে
রবি শস্যে ন্যূনতম সহায়ক মূল্য বৃদ্ধির ফলে কৃষকদের ন্যায্য মূল্য সুনিশ্চিত হবে
নয়াদিল্লি, ০৮ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে ২০২২-২৩ রবি বিপণন মরশুমে সমস্ত রবি শস্যের ন্যূনতম সহায়ক মূল্য বৃদ্ধির প্রস্তাব অনুমোদিত হয়েছে। কৃষকদের ন্যায্য দাম পাওয়ার বিষয়টি সুনিশ্চিত করতেই সরকার ২০২২-২৩ রবি বিপণন মরশুমে রবি শস্যের ন্যূনতম সহায়ক মূল্য বৃদ্ধি করেছে। গত বছরের তুলনায় এবার মুসুর ডাল, রাই সরষে এবং সরষের ক্ষেত্রে ন্যূনতম সহায়ক মূল্যে সর্বোচ্চ ক্যুইন্টাল প্রতি ৪০০ টাকা বাড়ানো হয়েছে। অন্যদিকে, ছোলার ক্ষেত্রে ন্যূনতম সহায়ক মূল্য ক্যুইন্টাল প্রতি ১৩০ টাকা বৃদ্ধি পেয়েছে। কুসুম ফলের ক্ষেত্রে গত বছরের তুলনায় এবার ন্যূনতম সহায়ক মূল্য ক্যুইন্টাল প্রতি ১১৪ টাকা বেড়েছে। একইভাবে, গমের ক্ষেত্রে ন্যূনতম সহায়ক মূল্য গত বছরের ক্যুইন্টাল প্রতি ১ হাজার ৯৭৫ টাকা থেকে বেড়ে এবার ২০১৫ টাকা হয়েছে। বার্লির ক্ষেত্রে ন্যূনতম সহায়ক মূল্য এবার ক্যুইন্টাল প্রতি আরও ৩৫ টাকা বাড়িয়ে ১ হাজার ৬৩৫ টাকা করা হয়েছে।
২০২২-২৩ রবি বিপণন মরশুমে রবি শস্যের ন্যূনতম সহায়ক মূল্য বৃদ্ধির বিষয়টি ২০১৮-১৯ এ কেন্দ্রীয় বাজেট ঘোষণার সঙ্গে সঙ্গতি রেখে করা হয়েছে। সেবার বাজেট ঘোষণা করা হয়েছিল যে, সারা দেশব্যাপী গড় উৎপাদন খরচের তুলনায় দেড় গুণ হারে ন্যূনতম সহায়ক মূল্য বাড়ানো হবে। এর ফলে, কৃষকরা রাই সরষে ও সরষের ক্ষেত্রে ১০০ শতাংশ পর্যন্ত; মুসুর ডালের ক্ষেত্রে ৬৯ শতাংশ; ছোলার ক্ষেত্রে ৭৪ শতাংশ; বার্লির ক্ষেত্রে ৬০ শতাংশ এবং কুসুমের ক্ষেত্রে উৎপাদন খরচের ৫০ শতাংশ পর্যন্ত বেশি হারে ন্যায্য মূল্য পাবেন।
উল্লেখ করা যেতে পারে, তৈল বীজ, ডাল শস্য ও মোটা জাতীয় দানা শস্যের উৎপাদন এলাকা আরও বাড়ানোর জন্য কৃষকদের উৎসাহিত করতে গত কয়েক বছর ধরেই ন্যূনতম সহায়ক মূল্য বৃদ্ধি করা হয়ে আসছে। দেশে ডাল শস্যের ক্ষেত্রে চাহিদা ও যোগানের ফারাক দূর করতেই এই পদক্ষেপ।
সরকার সম্প্রতি ভোজ্য তেল ও পাম তেলের ক্ষেত্রে কেন্দ্রীয় সহায়তাপুষ্ট একটি জাতীয় কর্মসূচি শুরু করেছে। এর ফলে, দেশে ভোজ্য তেলের উৎপাদন বৃদ্ধি পাবে এবং আমদানি নির্ভরশীলতা কমবে। এই কর্মসূচি খাতে সরকার ১১ হাজার ৪০ কোটি টাকার সংস্থান করেছে। শুধু তাই নয়, জাতীয় স্তরে এই কর্মসূচিতে ভোজ্য তেল ও পাম তেল উৎপাদন এলাকা বাড়ানোর ওপর গুরুত্ব দেওয়ার পাশাপাশি, উৎপাদনশীলতা বাড়াতেও অগ্রাধিকার দেওয়া হচ্ছে। পক্ষান্তরে, কৃষকরা লাভবান হবেন এবং অতিরিক্ত কর্মসংস্থানের সৃষ্টি হবে।
সরকার ২০১৮’তে প্রধানমন্ত্রী অন্নদাতা আয় সংরক্ষণ অভিযান  কর্মসূচি শুরু করা। এই কর্মসূচির মাধ্যমে কৃষকদের উৎপাদন খরচের তুলনায় লাভজনক মূল্য পেতে সাহায্য করা হচ্ছে। এই কর্মসূচির তিনটি সাব-স্কিম রয়েছে। এগুলি হ’ল – মূল্য সহায়তা, মূল্য হ্রাসের ক্ষেত্রে ঘাটতি মেটানো তথা বেসরকারি সংগ্রহ ও মজুত কর্মসূচি।
CG/BD/SB
(
প্রতিরক্ষামন্ত্রক
সম্পূর্ণ দেশীয় প্রযুক্তিতে করভেট শ্রেণীর ডুবো জাহাজ বিধ্বংসী ‘কাভারত্তি’ বিশাখাপত্তনমে নৌ-বাহিনীতে সামিল করা হবে
নয়াদিল্লি, ২১ অক্টোবর, ২০২০
কামোর্তা শ্রেণীর আওতায় যে ২৮টি যুদ্ধ জাহাজ নির্মাণ করা হচ্ছে, তার মধ্যে ডুবো জাহাজ বিধ্বংসী ৪টি জাহাজের শেষতম যুদ্ধ জাহাজ ‘কভারত্তি’ আগামীকাল বিশাখাপত্তনমে আনুষ্ঠানিকভাবে নৌ-বাহিনীতে সামিল করা হবে। এই উপলক্ষ্যে নৌ-সেনা প্রধান জেনারেল মনোজ মুকুন্দ নারভানে এবং সেনাবাহিনীর পদস্থ আধিকারিকরা উপস্থিত থাকবেন। ডুবো জাহাজ বিধ্বংসী কাভারত্তি সম্পূর্ণ দেশীয় প্রযুক্তিতে নির্মিত হয়েছে। ভারতীয় নৌ-বাহিনীর ডাইরেক্টরেট অফ ন্যাভাল ডিজাইন এই যুদ্ধ জাহাজটির নক্শা নির্মাণ করেছে। কলকাতায় রাষ্ট্রায়ত্ত সংস্থা গার্ডেনরিচ শিপ বিল্ডার্স অ্যান্ড ইঞ্জিনিয়ার্স এই যুদ্ধ জাহাজটি তৈরি করেছে। সম্পূর্ণ দেশীয় প্রযুক্তিতে এ ধরনের ডুবো জাহাজ বিধ্বংসী যুদ্ধ জাহাজ নির্মাণের ক্ষেত্রে আত্মনির্ভর ভারতের জাতীয় উদ্দেশ্যগুলি পূরণ করা সম্ভব হচ্ছে। অত্যাধুনিক এই যুদ্ধ জাহাজে সম্পূর্ণ দেশীয় প্রযুক্তিতে শত্রু পক্ষের অস্ত্রশস্ত্র নিষ্ক্রিয় করতে এক বিশেষ ধরনের সেন্সর বসানো হয়েছে, যা ভারতের অত্যাধুনিক যুদ্ধ জাহাজ নির্মাণের ক্ষেত্রে ক্রমবর্ধমান সক্ষমতাকে প্রতিফলিত করে। অত্যাধুনিক ডুবো জাহাজ বিধ্বংসী কভারত্তি জাহাজটিকে নৌ-বাহিনীতে সামিল করা হচ্ছে এবং বাহিনীর বিভিন্ন অভিযানে কাজে লাগানো হবে। চলতি কোভিড-১৯ মহামারী সত্ত্বেও বিভিন্ন প্রতিকূলতা উপেক্ষা করে এ ধরনের যুদ্ধ জাহাজ নির্মাণ ভারতীয় নৌ-বাহিনীর কাছে একটি বড় সাফল্য। অত্যাধুনিক এই যুদ্ধ জাহাজটি নৌ-বাহিনীতে সামিল হলে বাহিনীর ক্ষমতা কয়েক গুণ বাড়বে।
CG/BD/SB
(Visitor Counter : 155